
Ministru kabineta rīkojums Nr. 53
Rīgā 2026. gada 11. februārī (prot. Nr. 6 16. §)
Par nekustamo īpašumu "Āriņi" un "Baltakmeņi" Ārlavas pagastā, Talsu novadā, daļu pirkšanu valsts reģionālā autoceļa P126 "Valdgale–Roja" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt šādas nekustamo īpašumu daļas, kas nepieciešamas transporta infrastruktūras attīstībai – valsts reģionālā autoceļa P126 "Valdgale–Roja" posma 10,09.–26,86. km pārbūves projekta īstenošanai:
· 1.1. nekustamā īpašuma "Āriņi" (nekustamā īpašuma kadastra numurs 8837 005 0036) daļu – zemes vienību (zemes vienības kadastra apzīmējums 8837 005 0131) 0,0132 ha platībā – Ārlavas pagastā, Talsu novadā;
· 1.2. nekustamā īpašuma "Baltakmeņi" (nekustamā īpašuma kadastra Nr. 8837 001 0018) daļu – zemes vienību (zemes vienības kadastra apzīmējums 8837 001 0110) 0,01 ha platībā – Ārlavas pagastā, Talsu novadā.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu daļām nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2026. gadam paredzētajiem līdzekļiem.

